सरकारी समाचार एजेंसी शिन्हुआ के अनुसार जिआंगसू प्रांत के कनशान शहर में हुए इस धमाके में 100 से अधिक लोग घायल भी हुए हैं.ऑनलाइन जारी तस्वीरों में कारख़ाने से काला धुआं निकलते देखा जा सकता है.हादसे के समय कारख़ाने में 200 से ज़्यादा लोग काम कर रहे थे.अधिकारी हादसे की जांच कर रहे हैं और कारख़ाने में राहत और बचाव का कार्य जारी है.चाइना सेंट्रल टेलीविज़न (सीसीटीवी) के अनुसार इस कारख़ाने में कार के कलपुर्जों का निर्माण होता है और यहां क़रीब 450 मज़दूर काम करते हैं.इसके ग्राहकों में अमरीकी कंपनी जनरल मोटर्स भी शामिल है.शंघाई में मौजूद बीबीसी के जॉन सुडवर्थ कहते हैं कि चीनी कारख़ानों में आमतौर पर इस तरह के हादसे होते रहते हैं.हालांकि आंकड़े बताते हैं कि हाल के वर्षों में कुछ कारख़ानों में सुरक्षा मानकों में सुधार हुआ है.(बीबीसी हिंदी का एंड्रॉयड मोबाइल ऐप डाउनलोड करने के लिए 



यहां क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)